
EMLÉKEZTETŐ
Készült a Győr-Moson-Sopron Megyei Mérnöki Kamara 2012. március 19. napján, 14 órai kezdettel tartott kibővített elnökségi üléséről. 

Az ülés helye: 
Győr, Csaba u. 16. II.em./215. 
Jelen vannak: 

Mellékelt jelenléti ív szerint

Az Elnökségi Ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták.
Az elnökségi ülés napirendje:

1. 
· 
· 
· 
· 
· 
· 
· 

2. 
· 

3. 
4. 

5. 

6. 
7. Tájékoztatás az elmúlt és leendő időszak történéseiről

· Kereskedelmi és Iparkamarai regisztráció

· Találkozó Borkai Zsolttal

· Kitüntetések

· Felkészülés a Taggyűlésre

Bartal György elnök

8. Szakcsoporti elnökök tájékoztatói

9. Felügyelő Bizottság beszámolója a 2011. évről

dr. Baksai Róbert bizottsági elnök

10. 2012. évi költségvetés-tervezet ismertetése és elfogadása

Bartal György elnök

11. Tagfelvételek, engedélyek, fellebbezések. 

Barcsai Éva Magdolna titkár

12. Egyebek 

1. Napirendi pont: Bartal György elnök tájékoztatója
A kibővített elnökségi ülésre azért került sor, mert a szakcsoporti elnököket is szeretné tájékoztatni az elnökség az elmúlt időszaki tevékenységéről, ill. az elnökség is szeretne tájékozódni a szakcsoportok elmúlt évi és ez évi tervezett tevékenységéről.
Kereskedelmi és Iparkamarai regisztráció 
Az előző elnökségi ülésen is volt már szó erről a témáról, de most bővebb körben is beszélhetünk róla. 
· 
· 
· 
· 

Minden egyéni és társas vállalkozásnak kötelező a regisztráció a Kereskedelmi és Iparkamarában, amit február 25-ig kellett megtenni. A regisztrációs díj 5.000,- Ft, ami éves díjként nem nagy összeg, de sok kis díj van, amit a mérnököknek fizetniük kell. 
A Mérnöki Kamara és az Építész Kamara nem ért egyet ezzel a regisztrációval, ezért e kamarák elnökei levelet írtak az országgyűlés elnökéhez, amelyben sürgős intézkedését kérték arra vonatkozóan, hogy a gazdasági kamarákról szóló 1999. évi CXXI. törvény módosításával, a mérnök és építész egyéni vállalkozók, ill. társas vállalkozók regisztrációját az őket jogosító és továbbképző, vizsgáztató mérnöki és építész kamarákhoz rendeljék. Intézkedés azonban ez ügyben eddig nem történt. 

Az elnök asszony a Magyar Mérnöki Kamara honlapján jogkövető magatartásra kérte az érintetteket azzal, hogy próbálja továbbvinni a két kamara véleményét, ill. kérését.
A Kereskedelmi és Iparkamara titkára személyesen is megkeresett engem ez ügyben, viszont úgy tudom, nincs következménye, ha valaki nem regisztrál.
Csejtei György hozzászólása:

Csak egy megjegyzés ezzel kapcsolatban: valószínűnek tartom, hogy a közbeszerzéseknél, a pályázatoknál lesz majd szerepe a regisztráció meglétének.
Tudjuk, hogy régen minden egyéni és társas vállalkozásnak kötelező volt a regisztráció, majd önkéntessé vált, amikor is a tagok 70%-a kilépett. Most ismét kötelezővé tették.
Dr. Neiger Róbert hozzászólása:

Az elmaradt regisztrációs díj köztartozásnak minősül, amely behajtható.

Találkozó Borkai Zsolttal:




A polgármester úrral való megbeszélésen elsősorban a Duna Stratégiáról, azon belül a víziturizmus városon belüli fejlesztéséről esett szó, amely téma az időpont kérésekor még aktuálisabb lett volna, mint most. A beszélgetés során a torkolati műtárgy szükségességénél lyukadtunk ki, amely a stabil belterületi vízszint biztosításához – amely a víziturizmus feltétele – szükséges.
A megyét érintő vizes és közlekedési problémakörön kívül újra szó esett a főmérnöki státusz szükségességéről is. Eddig ezt pénz hiányában nem tartotta megvalósíthatónak, de most úgy nyilatkozott, hogy akkor javasoljunk személyeket erre a posztra.
Nyilván, a kiválasztás pályázat útján lesz lehetséges – amelynek kiírására én most nem látok esélyt – de mindenesetre élni kell ezzel a felkínált lehetőséggel.
Bogár Zsolt hozzászólása:
Van határidő arra, hogy a javasolt neveket leadjuk?
Bartal György: Határidő nincs. Én fél évente szoktam bejelentkezni, most sem akarom sűrűbben zavarni, de nyilván minél előbb válaszolni kell neki.
Lélek József hozzászólása: Mi az a szakterület, ami egy főmérnöknél szóba jöhet?
Bartal György: Főépítész van, de nincs főenergetikus, főmérnök, főkertész. Nyilván az ezekhez kapcsolódó szakterületek – közlekedés, vízépítés, városépítés, településfejlesztés – a fontosak.
Csejtei György hozzászólása: Egy általános közlekedéssel és infrastruktúrával foglalkozó ember kellene, és ő majd kiválasztja a háttér szakembereket.
Bartal György: A neveket olyan szövegkörnyezetben kell megadnunk, hogy nem ők, hanem ilyen típusú, ilyen képzettségű, tapasztalatú emberek lehetnek főmérnökök.
Bogár Zsolt hozzászólása: A nevek leadása mellett a funkció és a hatáskör leírását is meg kellene adnunk. Fontos lenne, hogy kapjon olyan önállóságot, hogy saját szakmai csoportot tudjon maga köré szervezni. A szakcsoporti ajánlásokat rövid úton átadjuk.
Bartal György: Mint mintát („ők alkalmasak”) szeretném a város elé tenni ezeket a neveket. Ha a Városháza ezt méltányolja, akkor meglesz a pályázati kiírás is. Nyilván a véleményezési lehetőséget fenntartjuk, sőt a pályázati kiírásba is kell, hogy legyen beleszólásunk.
Kitüntetések: 
Tiszteletbeli tagra továbbra sem kaptam senkitől javaslatot. Zielinszki Szilárd díjra tettünk javaslatot, erről majd később fognak dönteni. Viszont a Komárom-Esztergom Megyei Mérnöki Kamarától érkezett egy megkeresés, ill. az ottani titkártól, hogy az ottani elnököt, Komjáthy Lászlót javasolják Zielinszki díjra és kérik a mi támogatásunkat is. Elismerjük Komjáthy László érdemeit, de mivel mi is adtunk javaslatot saját tagjaink közül, így őt kell támogatnunk.
Csejtei György hozzászólása: Javaslom, hogy a jövő évben ne menjünk el ilyen simán a Pro Urbe díj mellett, mert a kamara is tud kiállítani olyan kaliberű embereket, akik erre a díjra érdemesek.
· Felkészülés a Taggyűlésre: 
· 
· 
· 


Az éves taggyűlésünket április 17-én tartjuk a Városháza dísztermében. Mindenkitől várjuk a beszámolókat. A következő elnökségi ülés is ott lesz, a taggyűlés előtt.

Az országos küldöttgyűlés május 19-én lesz, a választmányi ülés pedig előtte, április 13-án.

A küldöttgyűlés kapcsán felolvasnám a küldöttek nevét; nekik mielőbb nyilatkozniuk kell, hogy tudnak-e menni, mert ha nem, a pótküldötteket kell mozgósítani.

Tehát a küldöttek: Bartal György, Szabó Péter, Csejtei György, Bogár Zsolt, Koch Péter, Bukovics János, Gyurkovics Zoltán, dr. Neiger Róbert.

A pótküldöttek: Szép János, dr. Baksai Róbert, dr. Tóth Péter, Benkő Imre Sándor, Miklósi Attila.









2. Napirendi pont: Szakcsoporti elnökök tájékoztatói 
Bartal György: Mint ismeretes, a Hő- és villamosenergetikai szakcsoport elnöksége még nem alakult újjá. Mihály Roland, a Geodéziai és Informatikai szakcsoport vezetője kimentette magát, Rovács Gáborral – a Környezetvédelmi szakcsoport vezetőjével – azonban 2 hete beszéltem, akkor azt mondta, itt lesz a kibővített elnökségi ülésen, de nincs itt. 



3. 

Épületgépészeti szakcsoport beszámolója:

Lélek József szakcsoportvezető:
2011. évi tevékenységünk:

március: 

· Épületgépész szakdélután 03.07-én, Győr-Moson-Sopron Megyei Kereskedelmi és Iparkamara és a Győr-Moson-Sopron Megyei Mérnöki Kamara közös szervezésében. Témája: napkollektoros rendszerek és új távlatok a napenergia hasznosításában, ea. Ceglédi Zoltán oktatómérnök, Vaillant-Sanier Duval Kft.

· „Szerződések az építőiparban, a hibás teljesítés és jogkövetkezményei” című előadás 03.29-én, a 2010-ben nagy sikerrel megtartott előadás folytatása szűkített, speciális témakörrel, ea. dr. Berta Árpád jogász, volt államtitkár. Az érdeklődésre jellemző, hogy a résztvevők száma 54 fő volt.

május: 

· Szakmai kirándulást szerveztünk 28 fő részvételével az Aermec olaszországi gyárába, időtartama: 05.26-28. A gyár figyelemre méltó vizsgáló laboratóriummal rendelkezik, ahol minden új terméket valós körülmények között tesztelnek és csak a megfelelő eredmények elérése után kezdik el a gyártást. A résztvevők kreditpontot is szereztek a részvétellel.

augusztus: 

· Szakcsoportunk és a Valsir Kft. szervezésében tartottuk meg 08.30-án a Lukács Sándor Szakképző Intézetben az egész napos SILVESTRO épületgépészeti tervezőprogram  szemináriumot, mely elméleti és gyakorlati ismereteket ill. kreditpontot is adott a résztvevőknek (14 fő).
november:
· November 11-én tartottuk Győrben a Győr-Sopron szakcsoport-találkozót, melynek keretében meglátogattuk a GYŐR-SZOL Fűtőművét és Fűtőerőművét valamint a Lukács Sándor Szakképző Intézet Junkers/Bosch laborját.

· November 22-én hőszivattyúkról tartott előadást a Magyar Hőszivattyús Szövetség alelnöke (elvek, megoldások, gazdaságos üzemeltetés feltételei), majd egy rövid értékelés hangzott el a Technonet Autóipari Kompetencia Központ I. ütem (Innonet bővítés IV. ütem) 1600 m2, ~150 kW fűtési, ~90 kW hűtési energiaigényű, a fűtési-hűtési igényt kizárólagoson hőszivattyúkkal kielégített létesítmény üzemeltetési tapasztalatairól.
2012. évi programtervezet
· Szabadon választott képzés keretében 4-5 előadást szervezünk ebben az évben, a tervezett témakörök: 

· 2012.02.23. Infrafűtés ismertető előadás (működési elve, alkalmazási lehetőségei, ETMC Kft.)

· 2012.04. hó Raab-Sol „Épületenergetikai és Klímavédelmi Program”  projekt bemutatása

· 2012.04.10. Épületek energetikai tanúsítása (energiatanúsítás tapasztalatai, várható változások)

· 2012. 14-17.hét Épületgépész szakdélután 

· 2012. 36-38.hét Korrózióvédelem az épületgépészetben (ismeretbővítő előadás szakértő előadóval) 

· A 2012. évi Construma kiállításra közös szakmai utazási lehetőséget (belépéssel, vacsorával) szervezünk 2012.04.18-án a gépész-villamos szakmai napra. A szakmai nap 11 órától kezdődik (MMK-MEE-ÉTE közös szervezésben). Az előadások mindkét szakma művelőinek szólnak, előadók lesznek többek között dr. Chappon Miklós és Kovács István is.

· 2012. 43-45.hét között látogatást tervezünk a gönyüi erőműbe és ezzel a programmal összekapcsolva közelebbről megismerkednénk egy szélerőművel. 

· Az immár hagyományosnak nevezhető Sopron-Győr találkozót 2012. október első felében tervezzük megtartani, ezúttal Sopronban (természetesen nem csak győri és soproni résztvevőkre számítunk)

A 2012. évi költségtervünket leadtuk, éves összes költségelőirányzatunk fenti programok bonyolítására: 380 000 Ft.
· 
· 
· 

Vízgazdálkodási és Vízépítési szakcsoport beszámolója:

Dr. Bárdi Pál szakcsoportvezető: 
2011. évről elmaradt – Tanulmányút az ajkai vörösiszap-katasztrófa helyszínén. Tervezett volt a nyilvánosan nem látogatható helyszínek megtekintése szakmai vezetővel. Sajnos a tanulmányút éppen az évforduló időszakára volt szervezve, amikor a protokolláris események nem tették lehetővé a szakmai programot, a halasztott program viszont az időközben felderített mulasztások és felelősségre vonási szigorítások miatt meghiúsult. Jórészt emiatt a tervezett költségvetés is „alulteljesített” maradt. 

2012. évi program
Április 25.: Új technológiák a csapadékvíz és szennyvízgazdálkodásban (Master Plan).

Kreditpontos rendezvény a DHI céggel közösen a soproni projekt alapján.

Május: Kreditpontos előadással összekapcsolt tanulmányút Siófokra.


Témák: 1. A Balaton vízszintszabályozása


 2. A Balatonra elkészített nádminősítés módszerének és tapasztalatainak 



ismertetése.

Június 29.: Közreműködés a Győrben rendszeresen megrendezésre kerülő Nemzetközi Duna Nap szervezésében.

II. félévi program

November: Árvízi veszélytérképek a Lajta folyó öblözetében.

Körvonalazott témák vannak még a második félévre, melyekről még korai beszélni.
A tervezett programok költségelőirányzatát a napokban elkészítjük, és megküldjük a titkárságra.




· 
· 
Közlekedési szakcsoport beszámolója:

Szabó Csaba szakcsoportvezető: 

A Szakcsoport az elmúlt évben 127 fő bejelentkezett taggal működött. A Szakcsoport 2011. évben több programot hirdetett meg tagjai számára az alábbiak szerint:

a) A Szakcsoport a tavaszi időszakban - 2011. május 19-én - tervismertetést tartott, közösen a Baross Klub Közhasznú Egyesülettel. Témája a 82. sz. főút Győr-szabadhegyi bevezető szakasz tervismertetése volt. A terveket a tervező mutatta be, opponensként Somfai András mondta el észrevételeit. 

b) A Szakcsoport 2011. június 01-én szakmai bemutatót szervezett, az M85 gyorsforgalmi út Enese település elkerülő szakasz helyszíni megtekintésére. A bemutató során a beruházó ismertette a terveket és tájékoztatást adott a kapcsolódó M85 és az M86 gyorsforgalmú hálózatról, majd a kivitelező ismertette a kivitelezési munkákat. 

c) 2011. október 4-én előadást hallgathattak meg a résztvevők a Széchenyi István Egyetemen. Az előadást Somfai András tartotta, címe „Utcáink polgárosítása és humanizálása különös tekintettel Győr közterületeire” 

d) 2011. október 19-én egész napos programot szerveztünk Sopronba. A program során az Önkormányzat fogadta a Szakcsoportot. Polgármesteri köszöntés után Kerekes Attila főmérnök adott tájékoztatást a városi fejlesztésekről, majd Simonics András tervező ismertette a Kőszegi úti aluljáró tervezését. A tájékoztató után rövid sétát tettünk a Belvárosban, ennek során megtekintettük a városi fejlesztéseket, majd az épülő aluljárót mutatta be Szabó Dezső a kivitelezést végző Kft. területi igazgatója. 

A programokat akkreditáltattuk, credit pontot kaptak a résztvevők.
A Szakcsoport két tagja részt vesz a Közlekedési Tagozat által szervezett Közlekedésépítési Műszaki Ellenőrök és Felelős Műszaki Vezetők jogosultsági vizsgáztatását végző Eljáró Vizsgabizottság munkájában. Vértes Mária elnökként vezeti a Vizsgabizottságot, valamint továbbképzés keretében szakmai előadásokat tartott.
A Közlekedési Szakcsoport tagjai közül két fő részt vesz a Győr-Moson-Sopron Megyei Mérnöki Kamara elnökség munkájában: Csejtei György és Bogár Zsolt, valamint egy fő Miklósi Attila az Etikai-és fegyelmi Bizottság tagjaként segíti a bizottság munkáját.

A Szakcsoport a korábbi években megalakult Mérnök Műhely keretében szoros kapcsolatot tart fenn a Győr Megyei Jogú Város Önkormányzattal, és felkérésre részt vett Győr város közlekedését érintő kérdésekben.

A Szakcsoport elnöksége ez év kezdetén elfogadta a 2012. évre szóló munkatervet. Ennek keretében szakmai előadások megtartását, aktuális közlekedésfejlesztési projektek megtekintését tűzte ki célul a Szakcsoport. A programok megszervezése előtt minden tagnak meghívót küldünk elektronikus úton a Kamarához megadott email címre.

A Szakcsoport feladatának tekinti a Széchenyi Egyetemmel kapcsolat építését, ennek keretében diplomamunkákhoz témajavaslatok megadását tervezi, illetve szakmai konzultáción biztosít segítséget.

Az MMK Közlekedési Tagozat elnökségi munkáját segítjük, a megküldött jogszabály tervezeteket véleményezzük és egyéb anyagokhoz javaslatokat adunk.
2012. évi tervezett program:
Elnökégi ülések megtartása

A szakcsoport elnökségi ülései az alábbiak szerint kerülnek megtartásra.

2012. január évindító megbeszélés, éves munkaterv összeállítása

2012. február, éves feladatok pontosítása, aktuális kérdések 

2012. június munkaterv megvalósításával kapcsolatos feladatok egyeztetése

2012. december évzáró megbeszélés, éves munkaterv megvalósulása

Előre tervezett ülések a fentiek szerint kerülnek megtartásra. Amennyiben szükséges rendkívüli elnökségi ülés hívható össze.

Felelős: Szabó Csaba

Minősítő Bizottság: A Minősítő Bizottság az ügyrendnek megfelelően ülésezik.
Felelős: Hausel István, Réder Tibor, Sümegi Péter

Előadások megszervezése

a) 2012 első félév (április-május)
AUDI győri fejlesztéséhez kapcsolódó közlekedési beruházások bemutatása Felelős: Miklósi Attila, Akkreditálja: Nyitrai Zsolt 

b) 2012 második félév (szeptember-október)

Győr város szerkezeti tervi módosításának bemutatása, közlekedési hálózat átszervezésének tapasztalatai

Felelős: Bogár Zsolt, akkreditálja: Nyitrai Zsolt 

Szakcsoport számára közös szakmai kirándulás megszervezése

2012. szeptember – október

Tervezett program: Székesfehérvár közlekedési rendszerének bemutatása, vagy M0 beruházás megtekintése,

Felelős: Nyitrai Zsolt, Szabó Csaba 

Széchenyi István Egyetemmel szakmai kapcsolat építése
(Tudományos Diákköri tevékenység, Diploma munkákhoz témajavaslatok adása, konzultáció, bírálat)
Felelős: Hausel István
Közös programok Baross Klubbal, KTE egyesülettel

Együttműködés keretben közös szakmai programok szerezése.

Felelős: Réder Tibor, Szabó Csaba
A tervezett programok költségelőirányzatát a napokban elkészítjük, és megküldjük a titkárságra.


· 
· 
Tartószerkezeti szakcsoport beszámolója:

Bukovics János szakcsoportvezető: 


2011. évben a szakcsoport tartószerkezeti szakmai, szabadon választott kategóriájú tanfolyamot szervezett.

A 6 órás előadás Győrben, a Révész Hotel konferenciatermében került megrendezésre 2011. 09. 15.-én.

A Méretezés földrengésre I. megnevezésű tanfolyam előadója Dr. Kegyes Csaba volt.

A megyei kamaránk által akkreditáltatott előadás kreditpont-értéke 3 pont volt. Az előadáson 34 fő vett részt.

Az előadói díj és a terembérlet 200.000,- Ft volt, ezen kívül a lebonyolításban részt vállaló UNIVERSITAS KFT felé jelentkeztek költségek.

Ezen költségeket a szakcsoport a megyei kamaránktól korábban igényelt költség-hozzájárulásból tudta fedezni.

A 2011-re betervezett szakmai kirándulásunk elmaradt, utazási költségeket pedig nem számoltunk el, így a betervezett költségkeretet cca. 60%-ig használtuk ki.

Az idén szeretnénk a dologi költségeket is érvényesíteni.

Az idei program keretében egy szlovák céget látogatnánk meg. Az előadás témája: Korszerű megoldások a vasbetonépítésben. Várható időpontja: 2012. április-május  hó.

Helyszín: Peikko szlovákiai gyára (Králová nad Váhom )

Erre a programra beállítottunk egy összeget. Az akkreditációja folyamatban van, az időpontja április vége.
Szeretnénk egy kreditpontos előadást hallgatni (Szép János szervezésében) a tűzvédelem aktuális kérdéseiről. Az előadók a tűzoltóságtól jönnek.
Ezen felül javasolunk egy házi könyvtár kialakítását itt a kamarában. A Magyar Mérnöki Kamara Tartószerkezeti Tagozata által kibocsájtott, aktuális tervezési segédletek, példatárak, egyéb aktuális szabványok, szakmai folyóiratok, kiadványok folyamatos megvásárlásával kialakított tartószerkezeti házikönyvtár kialakításának beindítása, kiépítése a szakcsoport tagjai részére. Erre is kalkuláltunk egy összeget.
A tervezett programok költségelőirányzatát a napokban megküldjük a titkárságra.
Bartal György hozzászólása: Ha a kamarában lenne a könyvtár, meg kellene oldani a kölcsönzés módját is, ki kölcsönöz, ki vezeti a nyilvántartást, milyen helyigénye van ennek, stb. Nem kizárt, hogy megoldható, de még végig kell gondolni, mert a titkárságon 1 főállású emberünk van. Ami mellette szól, az, hogy a szakcsoportnak épp az a lényege, hogy az azonos szakmájú emberek közelebb kerüljenek egymáshoz.
Dr. Baksai Róbert hozzászólása: Az elhelyezés azért fontos, mert ezeket a dokumentumokat nem lehet elhelyezni valamelyik kamarai tagnál.
Érdekérvényesítő Bizottság beszámolója:

Csejtei György, a bizottság elnöke:
2011-ben Sopron MJV és Győr MJV Hatósági Osztályán tartottunk ellenőrzést. Az ellenőrzések során mindent rendben találtunk, a véletlenszerűen kiválasztott engedélyezési dokumentációk aláíró tervezői a szükséges jogosultsággal rendelkeztek. 

2008. január 1-én életbe lépett a 37/2007.(XII.13.) ÖTM rendelet, mely számos, az építéssel kapcsolatos előírás mellett, részletesen foglalkozik az engedélyezési és kiviteli tervek kötelező tartalmával, a tervezési feladatok szakági megosztásával. A rendelet újszerűsége miatt az elmúlt évben is ezen területre, közelebbről a kiviteli tervek meglétére fordítottunk nagyobb figyelmet. 
A Gy-M-S Megyei Kormányhivatal Építésfelügyelete és kamaránk között élő együttműködési megállapodás szellemében az elmúlt év második félévében négy alkalommal 12 építéshelyi ellenőrzésen vettünk részt. Az időpontot és a helyszínt az Építésfelügyelet határozta meg. Az ellenőrzés részünkről kizárólag a kamarai törvényben biztosított jogosultság gyakorlását jelentette: a kivitelezéshez készültek-e szakági kiviteli tervek és azokat arra jogosult tervező készítette-e. 

Az elmúlt évek válsággal terhelt időszaka után kisebb javulás jeleként volt értékelhető, hogy az építési helyszínek között több jelentősebb építkezést találtunk. Az ellenőrzések eredménye összességében pozitív. Megállapítható volt, hogy az ismertebb építész irodáknál soha nem fordul elő szakági tervhiány vagy jogosulatlan tervkészítő.
Az Érdekérvényesítő Bizottság 2011-re előirányzott munkaterve hiánytalanul teljesült. Az ellenőrzéseken összesen 5 fő vett részt.
A Bizottság 2012. évi munkaterve:

· Tervezői jogosultság ellenőrzése engedélyező hatóságoknál

· Csorna város Polgármesteri Hivatal Hatósági Osztály

· Gy-M-S Megyei Kormányhivatal Közlekedési Felügyelőség Útügyi Osztály

· A korábban megkötött együttműködési megállapodás alapján építési munkahelyek ellenőrzése az Építésfelügyelettel közösen és szervezésével. Az ellenőrzés a kiviteli tervek meglétére, ezen belül a tervezői jogosultságra terjed ki. Előirányzat: 8-12 munkahely.
Bartal György hozzászólása: Azon szakcsoportvezetők, akik a költségtervüket még nem adták le az idei évre, hónap végéig tegyék meg.
Dr. Baksai Róbert beszámolója előtt kiosztjuk a tavalyi évi gazdálkodásra vonatkozó beszámolót, ill. az idei évi tervezett kiadásokat és bevételeket tartalmazó beszámolót. A Felügyelő Bizottság elnökének beszámolója után ezekről kell szavaznunk. 
4.  Napirendi pont: Felügyelő Bizottság beszámolója a 2011. évről
Dr. Baksai Róbert, a bizottság elnöke:
A Győr-Moson-Sopron Megyei Mérnöki Kamara Felügyelő Bizottsága a 2011. évben kétszer, a 2012. évben egyszer tartott munkaértekezletet; a megszokott munkarend szerint a taggyűlés előtt március hónapban ill. az év vége felé, novemberben. A Felügyelő Bizottság mindhárom alkalommal határozatképes volt. Az alábbi napirendi pontokat tárgyaltuk:

1. A Győr-Moson-Sopron Megyei Mérnöki Kamara 2011. évi gazdálkodásának az áttekintése. 

2. A Győr-Moson-Sopron Megyei Mérnöki Kamara 2012. évi költségvetés tervezetének a megvitatása.

A Felügyelő Bizottság tételesen ellenőrizte a Mérnöki Kamara 2011. évi gazdálkodásának az alakulását, összehasonlította a 2011-re tervezett és a 2011. évi tényleges adatokat. A tervezett és a tényleges adatok közötti eltéréseket ill. a tendenciákat az FB részletesen megvizsgálta.

A 2011-es év nullszaldósra lett tervezve, de a bevételek jelentős növekedése és a kiadások tervezetthez képest történt elmaradása 3.150 e Ft eredményt jelent a kamara számára.

A 2011-re tervezett bevételeket a tényleges bevételek 2 millió Ft-tal, azaz 7,4 %-kal meghaladták. Ez a növekedés az eljárási díjaknak a tervezetthez képest 1,2 millió Ft-os, azaz 34 %-os elmaradása ellenére keletkezett, mert a felelős műszaki vezetők és műszaki ellenőrök eljárási díjai több mint 2,5 millió Ft-tal haladták meg a tervezettet. Az FMV és ME eljárási díjaiban tapasztalható fellendülés egy szerencsés, ám előre nem számszerűsíthető állapot, ami 2011-ben kedvező volt. 

Az FB örömmel állapította meg, hogy a korábban években a folyószámlán mutatkozott sok millió Ft-os, szinte nem kamatozó összeg jelentős része le van kötve, és kamatbevételeket hoz a kamarának. A Kamara pénzügyi tartalékai tőkegarantált befektetési jegyekben vannak (Bonitas). A Kamara tartalékai folyamatosan növekednek és az utóbbi négy évben megduplázódtak.

A 2011. évi kiadások összességében 1,1 millió Ft-tal, azaz 4,0 %-kal elmaradtak a tervezettől. A kamara lényegesen kevesebbet költött tiszteletdíjakra és üzemelési költségre, valamint egy tervezett informatikai beszerzés is áthúzódott a 2012-es évre; de a Magyar Mérnöki Kamara felé történt kötelező átutalás nőtt (a megnövekedett eljárási díjak következményeként).

A szakcsoportok működésének a támogatása a betervezett keretösszegek ellenére az elmúlt évben is elmaradt a tervezettől. Ennek ellenére ennek a ténynek egy pozitív kicsengése is van, hogy míg 2010-ben a betervezett keretösszeg 25 %-át igényelték 2010-ben a szakcsoportok, addig 2011-ben ez az arány már 50 % fölé nőtt. Ha ebben a változás mögött valós tendencia húzódik, akkor ez a szakcsoportokban folyó munka erősödését jelezheti.

Az FB megállapította, hogy 2011. májusában az FB javaslatára módosított Pénzkezelési Szabályzat reális; a pénztárban lévő készpénzkészlet tekintetében a 2011-es működés során a szabályzat előírásai be lettek tartva.

A Felügyelő Bizottság a Kamara 2011. évi gazdálkodásáról szóló beszámolót a taggyűlésnek elfogadásra javasolja.

Az FB áttekintette a Mérnöki Kamara 2012. évi költségvetésének a tervezetét és megállapította, hogy az előző évek teljesítményéhez igazodó, végösszegét tekintve nullszaldós a költségvetés tervezete, melyet az FB reálisnak tart. Egyúttal az FB kinyilvánítja azon véleményét is, hogy a jelentős pénzügyi tartalék mellett nem tekintené tragikusnak, ha egy év gazdálkodása esetleg kis mértékben veszteséges lenne, amennyiben ezt nem egy indokolatlan túlköltekezés eredményezné. A Felügyelő Bizottság a Kamara 2012. évi gazdálkodásáról szóló tervezetet a taggyűlésnek elfogadásra javasolja.
Bartal György elnök: A gazdálkodás 2011. évre vonatkozó beszámolójához kérjük a hozzászólásokat.
Ha nincs hozzászólás, kérem, kézfeltartással jelezzük az elfogadást.
A kamara elnöksége a beszámolót egyhangú szavazással elfogadta. A határozat jelen emlékeztető 1. sz. mellékletét képezi.
5. Napirendi pont: 2012. évi költségvetés-tervezet ismertetése és elfogadása 
Bartal György elnök: Az ez évre tervezett költségvetéshez kérjük a hozzászólásokat.
Bogár Zsolt hozzászólása: A szakcsoportoknál a 300.000,- Ft-ot meghagynám, de megemelném 100.000,- Ft dologi költséggel. A pártoló tagsági díj mitől csökkent?
Bartal György elnök: Adhatunk több pénzt a szakcsoportoknak, de akkor ennek a bevételi oldalon is meg kell jelennie.

A pártoló tagsági díj azért volt magasabb az előző évben, mert egy 500.000,- Ft-os tétel áthúzódott a megelőző évről.
Lélek József szakcsoport vezető hozzászólása: Az arányokat tartom rossznak a kiadási oldalon. A szakcsoportok támogatása alacsony a többi kiadáshoz képest.
Dr. Baksai Róbert hozzászólása: A felelős műszaki vezetők és műszaki ellenőrök igazgatási szolg. díjából tervezett bevételt meg lehetne növelni a szakcsoporti kiadások terhére.
Csejtei György hozzászólása: Az FB elnök véleményéhez csatlakoznék, mert végre megélénkült a szakcsoporti élet.
Bartal György elnök: Javaslom, hogy a kiadási oldalon 500.000,- Ft-tal növeljük meg a szakcsoportok tervezett támogatását, a bevételi oldalon pedig MV és ME igazgatási szolg. díját ugyanennyivel. 

Amennyiben mindenki – az FB elnöke is – egyetért a módosítással, akkor kérem, szavazzunk a 2012. évi tervezett költségvetésről.
A kamara elnöksége a költségvetés tervezetét a javasolt módosítással egyhangú szavazással elfogadta. A határozat jelen emlékeztető 1. sz. mellékletét képezi.

· 
· 
· 

6. Napirendi pont: Tagfelvételek, engedélyek, fellebbezések 
Barcsai Éva Magdolna titkár ismertette:

· a tagfelvételi, tagsági viszony felfüggesztési, megszüntetési és a tagsági viszony helyreállítása iránti kérelmeket (10 főt érint),

· a tervezői és szakértői jogosultságok meghosszabbítása iránti kérelmeket (10 főt érint)

· az új tervezői és szakértői jogosultságok megadása iránti kérelmeket (4 főt érint)

Az elnökség az ismertetés alapján 6 határozatot hozott, amelyek jelen emlékeztető mellékleteit képezik.

7. Napirendi pont: Egyebek 
Egyéb napirendi pont nem lévén, az elnök az ülést bezárja.

